Istraga navoda SNS-a
Čelnici SNS-a traže istragu o izbornoj kradji i najavljuju moguće proteste i demonstracije.
Optužbe čelnika Srpske napredne stranke o izbornoj krađi 6. maja polako su potisnule u drugi plan kampanju za drugi krug predsedničkih izbora. Predsednik naprednjaka Tomislav Nikolić poručio je da se neće smiriti dok se krađa na izborima ne istraži i najavio moguće demonstracije u sredu. Naprednjaci su obelodanili da je džak sa glasačkim listićima koji su juče pokazali pronađen u Odžacima, zbog čega su podneli krivične prijave protiv NN izvršilaca i podneli prigovor Republičkoj izbornoj komisije. SNS si obratila i predstavnicima međunarodne zajednice, a po rečima Nikolića u ponedeljak će tim povodom razgovarati sa ambasadorkom SAD u Beogradu Meri Vorlik. U obraćanju RIK-u SNS je zatražila poništavanje izbora održanih 6. maja na svim nivoima, i taj će prigovor, kako je rekao sekretar Republičke izborne komisije Veljko Odalović, biti razmotren sutra. Ministar policije Ivica Dačić kaže da je Republičko javno tužilaštvo prosledilo MUP-u zahtev za prikupljanje potrebnih obaveštenja o navodima u vezi sa poreklom i autentičnošću listića koje je pokazao Nikolić, što je potvrdio i portparol Republčkog javnog tužilaštva Tomo Zorić: Predsednik DS Boris Tadić, koji je danas nastavio predizbornu kampanju je ocenio da su nepravilnosti na izborima bile manjeg karaktera, ali je istovremeno zatražio da tužilaštvo i policija provere navode SNS o navodnoj izbornoj krađi: " U DS-u odbacuju tvrdnje naprednjaka, a potpredsednik stranke Dragan Šutanovac je ocenio da se radi o smišljenoj prevari SNS. Lider SPS-a Ivica Dačić kaže da je teško poverovati da pored tolikog broja posmatrača može dođe do tako velike izborne krađe o kojoj govore u SNS, dok predsednik LDP-a Čedomir ocenjuje Jovanović da nema ni jedne ozbiljne činjenice koja potvrđuje da je u Srbiji organizovana navodna izborna krađa. Predsednik URS-a Mlađan Dinkić je rekao da su izbori 6. maja bili jedan od najsumnji-vijih posle 5. oktobra 2000. godine i traži da se ispita da li je bilo izborne krađe.